Diari Oficial de la Generalitat Valenciana


Sumari del DOGV 8925, del 14-10-2020 (2020/8026)

Informació pública de la versió preliminar del Pla general estructural, l'estudi ambiental i territorial estratègic i altra documentació.
-----------------------------------------------------------------------------------------------------------------------------------------

### Dades del document

Número de DOGV
:   8925

Data del DOGV
:   14-10-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/8026


Data del document
:   30-09-2020

Organisme emissor
:   Ajuntament d'Estivella

Tipus de document
:   Anunci

Descriptors 

:   * Estivella
    * administració local
    * pla d'urbanisme

Informació pública de la versió preliminar del Pla general estructural, l'estudi ambiental i territorial estratègic i altra documentació. [2020/8026]  
L'Ajuntament d'Estivella, en sessió plenària de data 24 de setembre de 2020, ha aprovat per unanimitat: Aprovar inicialment el Pla general estructural i l'estudi ambiental i territorial estratègic, redactat per l'equip redactor (UTE Francisco Cervera Arias- Miguel Micó Chofré), en els termes que obren en l'expedient. I sotmetre la versió inicial del pla, incloent-hi el seu estudi ambiental i territorial estratègic i la resta de documents exigibles per la normativa sectorial, a participació pública i consultes amb les administracions públiques afectades i amb les persones, associacions, plataformes o col·lectius que s'hagen pronunciat o aportat suggeriments en les fases prèvies a la redacció del pla, mitjançant les accions definides en el pla de participació pública, per un període de quaranta-cinc dies, mitjançant anunci en el Diari Oficial de la Generalitat Valenciana i en un dels diaris de major difusió.  
  
Durant aquest període quedarà l'expedient a la disposició de qualsevol que vulga examinar-lo. Així mateix, estarà a la disposició dels interessats en la seu electrònica d'aquest Ajuntament (adreça www.estivella.es).  
Per això, de conformitat amb l'article 57.1.a en relació amb l'article 53.2, i amb l'article 64.4 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es convoca tràmit d'informació pública per termini de quaranta-cinc dies hàbils des de la publicació del present anunci, a fi que els qui pogueren tindre's per interessats en aquest expedient, puguen comparéixer i formular quantes al·legacions, suggeriments o reclamacions tinguen per convenient.  
Així mateix, se suspén l'atorgament de les següents llicències en les àrees afectades per la tramitació del Pla general estructural i les noves determinacions del qual suposen modificació del règim urbanístic vigent, que són les següents:  
  
Àrees objecte de suspensió de llicències: Tipus de llicència  
«ZR1 centre històric» de les NNSS, que en el nou PGE es denomina ZUR-RE/NH, en relació als immobles definits en el document «catàleg de proteccions». Els immobles afectats són els enumerats pel catàleg des de C057/BC001/PGA fins a C-155/BC123/PGA, tots dos inclusivament.  
Així com qualsevol altra que resulte incompatible amb el planejament en tramitació (PGE). Llicència de parcel·lació de terrenys, edificació, demolició i reforma.   
  
  
  
La duració de la suspensió és de dos anys.  
  
Estivella, 30 de setembre de 2020.- L'alcalde: Rafael Mateu Mateu.